मरघटिया में अब नहीं होंगी सड़क दुर्घटनाएं
मगनपुर | गोला-बोकारोमार्ग के मगनपुर मरघटिया पुल में अब सड़क हादसा नहीं होगा। ऐसा अनुमान एनएच में टू लेन का काम शुरू होने के साथ तीखा मोड़ को सीधा करने के कारण लगाया जा रहा है। ग्रामीणों का मानना है कि यहां सिर्फ मोड़ के कारण सड़क दुर्घटनाएं होती थीं। यहां सड़क दुर्घटनाओं में सौ से अधिक लोगों की मौत हो चुकी है। जिस कारण इस मोड़ का नाम मरघटिया मोड़ पड़ा था। हालांकि मोड़ को सीधा करने का काम चालू जरूर किया गया है, लेकिन उसे पूरा होने में एक से दो माह का समय लग सकता है।
hin_Deva hin_Deva